Klokken godt halv to natten til lørdag slog det klik for en 39-årig mand. I Skolegade i Frederikshavn angreb han tre sømænd på henholdsvis 31, 29 og 22 år, som han slog med et aluminiumsbat. Gerningsmanden, der selv er bosat i Skolegade, er blevet pågrebet af Nordjyllands Politi, som i øjeblikket har den 39-årige i deres varetægt. De tre sømænd blev bragt på sygehuset, men de er alle udskrevne igen. Lørdag formiddag er politiet i gang med at afhøre de tre sømænd, så man ved Nordjyllands Politi kan beslutte om den 39-årige skal løslades eller varetægtsfængsles. Det oplyser vagtchefen ved Nordjyllands Politi, Michael Hæstrup.

Opsummering:
En 39-årig mand gik natten til lørdag til angreb på tre sømand med et aluminiumsbat.